Source: https://oigusaktid.tallinn.ee/?id=3002&aktid=141450&fd=1&leht=1&q_sort=elex_akt.akt_vkp
Timestamp: 2019-07-22 21:03:20+00:00
Document Index: 6159781

Matched Legal Cases: ['§ 30', '§ 3', '§ 5', '§ 8', '§ 41', '§ 45']

Vabaduse väljak 10 äriruumi üürile andmine (AS IMPALA)
Tallinna Linnavalitsus 26.06.2019 korraldus number 938
Kohaliku omavalitsuse korralduse seaduse § 30 lg 1 p 2 alusel, kooskõlas Tallinna Linnavolikogu 13. juuni 2013 määruse nr 32 „Linnavara kasutusse andmise kord” § 3 lg 3 p-ga 2, §-ga 4, § 5 lg 1 p-ga 2 ja lg 2 p-dega 1-7 ja 9-11, §-ga 7, § 8 lg-ga 3, § 41 p-ga 7, §-ga 44, § 45 lg-ga 1, §-ga 49 ning tulenevalt AS IMPALA 19. juuni 2019 avaldusest ja arvestades asjaolu, et üürileping AS-ga IMPALA lõpeb 31. juulil 2019
1. Anda AS-le IMPALA (registrikood 10359386) üürile Vabaduse väljak 10 keldrikorruse äriruumid nr 37-56, 60-73 ja 77 (inv pl, üldpinnaga 479,2 m2), I korruse äriruumid nr 128-130 ja 135 (inv pl, üldpinnaga 141,9 m2) ning II korruse äriruumid nr 205-209 ja 213-214 (inv pl, üldpinnaga 270,3 m2), pind kokku 891,4 m2, edaspidi äriruum, kuni 31. oktoobrini 2019.
2. Tallinna Linnakantseleil sõlmida AS-ga IMPALA äriruumi üürileping Tallinna Linnavalitsuse 13. augusti 2003 määrusega nr 73 kinnitatud „Äriruumi üürilepingu tingimustes“ sätestatud tingimustel, arvestades järgmist:
2.1 äriruumide kasutusotstarve on toitlustus;
2.2 üürnik tasub vastavalt üürileandja esitatud arvetele igakuiselt:
2.2.1 äriruumide kasutamise eest üüri 5,11 eurot/m2, millele lisandub käibemaks;
2.2.2 äriruumide kasutamisega seotud kõrvalkulud (sh hooldus- ja halduskulud);
2.3.1 üürilepingule ei kohaldata võlaõigusseaduse §-i 286. Üürileandja ei hüvita üürniku poolt hoone ja selles asuvate äriruumide parendamiseks tehtud ja tehtavaid kulutusi ega maksa üürilepingu lõppemisel hüvitist parendustest tingitud äriruumide väärtuse suurenemise eest;
2.3.2 äriruumide parendamiseks ja restaureerimiseks taotleb üürnik Tallinna Linnaplaneerimise Ametilt asjakohase loa, järgib head ehitustava ja lähtub muinsuskaitseseaduse nõuetest;
2.3.3 kõik remont- ja restaureerimistööd tuleb eelnevalt kooskõlastada kirjalikult üürileandjaga;
2.3.4 äriruumi üürnikul on allkasutusse andmise õigus põhilepinguga samadel tingimustel järgmistele allüürnikele:
2.3.4.1 Vabaduskohvik OÜ-le (registrikood 12861138) keldrikorruse äriruumid nr 37, 40-43, 54-55, 60-73, 77, I korruse äriruumid nr 128 ja 135 ning II korruse äriruumid nr 205-209 ja 213-214 (inv pl), üldpinnaga 575,5 m2;
2.3.4.2 MTÜ-le Tallinna Jazziklubi (registrikood 80366382) keldrikorruse äriruumid nr 38-39-1, 44-53 ja 56 ning I korruse äriruumid nr 129-130 (inv pl), üldpinnaga 315,9 m2;
2.3.5 üürnikul ei ole 7. juunil 1996 sõlmitud mitteeluruumi rendilepingust tulenevaid nõudeid üürileandja vastu, sh üüripinnale tehtud parenduste nõuet ega lepingu punktis 4.6 sätestatud lepingu uuendamise eesõiguse nõuet;
2.4 üüri ja kõrvalkulude tasumise kohustus algab 1. augustist 2019.
3. AS-l IMPALA on õigus sõlmida punktis 2 nimetatud äriruumi üürileping ühe kuu jooksul arvates korralduse teatavakstegemisest. Kui AS IMPALA ei sõlmi nimetatud tähtaja jooksul äriruumi üürilepingut, kaotab ta lepingu sõlmimise õiguse.
4. Linna haldusteenistusel teha korraldus teatavaks AS-le IMPALA ja avaldada teade äriruumi üürilepingu sõlmimisest Tallinna linna veebilehel.
5. Tunnistada kehtetuks Tallinna Linnavalitsuse:
5.1 6. juuli 1994 korraldus nr 1355-k „Vabaduse väljak 10 kohvikuruumide rentimine“;
5.2 17. jaanuari 2018 korraldus nr 73-k „Vabaduse väljak 10 äriruumide allkasutusse andmine (MTÜ Tallinna Jazziklubi)“.